cyanic-selkie/wikianc huggingface dataset:
รายชื่อตัวละครในนักเตะแข้งสายฟ้า
โรงเรียนมัธยมต้นโนเสะ
โรงเรียนมัธยมต้นโนเสะ (野生中学校) เป็นทีมแรกที่ไรมงลงแข่งในการแข่งขันฟุตบอลฟรอนเทียร์รอบคัดเลือกในระดับภูมิภาค สมาชิกในทีมมีลักษณะเอกลักษณ์ประจำตัวที่มาจากสัตว์ต่าง ๆ รวมถึงมีทักษะในการกระโดดสูง
โรงเรียนมัธยมต้นมิคาเงเซนโน
โรงเรียนมัธยมต้นมิคาเงเซนโน (御影専農中学校) เป็นโรงเรียนที่ไรมงแข่งเป็นทีมที่ 2 ในการแข่งขันฟุตบอลฟรอนเทียร์ เป็นทีมที่มีความสามารถคัดลอกข้อมูลความสามารถของผู้เล่นของไรมงอิเลฟเวน
โรงเรียนชูโยเมโตะ
โรงเรียนชูโยเมโตะ (秋葉名戸学園) เป็นโรงเรียนที่เต็มไปด้วยโอตาคุทุกรูปแบบ และเป็นทีมที่ชนะทีมโรงเรียนมัธยมต้นโอคารุโตะในการแข่งขันฟุตบอลฟรอนเทียร์ และผู้จัดการทีมจะสวมใส่ชุดเมดเข้ามา ในภาคมังงะคาเงยามะได้ใช้โรงเรียนนี้เป็นเครื่องมือและใช้วิธีสกปรกมากกว่าเกมและอนิเมะที่ปรากฏ
โรงเรียนมัธยมต้นเซ็นโงคุอิงาชิมะ
โรงเรียนมัธยมต้นเซ็นโงคุอิงาชิมะ (戦国伊賀島中学校) เป็นทีมที่ใช้รูปแบบกระบวนท่าลับวิชานินจา และมีความสามารถเคลื่อนไหวได้รวดเร็ว
โรงเรียนมัธยมต้นเซ็นบายามะ
โรงเรียนมัธยมต้นเซ็นบายามะ (千羽山中学校) เป็นทีมที่เน้นการป้องกันเป็นหลักแต่ไม่มีการประสานเท่าไรนัก จนกระทั่งการแข่งระดับชาติ
โรงเรียนมัธยมต้นเซอุสึ
โรงเรียนมัธยมต้นเซอุสึ (世宇子中学校, โรงเรียนเซอุส) เป็นโรงเรียนที่เข้ารอบ 8 ทีมสุดท้ายของฟุตบอลฟรอนเทียร์เป็นผู้ที่ชนะทีมโรงเรียนเทย์โคคุด้วยประตู 10 - 0 และเป็นส่วนหนึ่งของโปรเจกต์ Z ที่คาเงยามะ เรจิทำ โดยชื่อสมาชิกของทีมนั้นมาจากชื่อของเทพแห่งตำนานเทพเจ้ากรีกและสภาเทพแห่งโอลิมปัส ในภาคภาพยนตร์ เซอุสึแพ้ให้กับทีมโอเกอร์ ด้วยประตู 36 - 0
โรงเรียนเอเลีย
โรงเรียนเอเลีย (エイリア学園) เป็นโรงเรียนที่มีพลังพิเศษมาจากอวกาศปรากฏตัวทำลายโรงเรียนที่มีชื่อเสียงในด้านฟุตบอลรวมไปถึงใช้กีฬาฟุตบอลเป็นเครื่องมือในการยึดครองโลก เป็นศัตรูหลักของไรมงอิเลฟเวน มีฐานทัพลับอยู่ที่ภูเขาไฟฟูจิโดยมีหุ่นยนต์คุ้มกันไว้อยู่ อย่างไรก็ตามตัวจริงคือมนุษย์ที่ได้รับพลังหินอุกาบาตที่ตกมายังโลกซึ่งถูกเรียกว่าหินเอเลีย สมาชิกทั้งหมดมาจากกลุ่มเด็กกำพร้าบ้านพระอาทิตย์ที่คิระก่อตั้งขึ้นมา โดยถูกฝึกเป็นนักบอลที่ประสบการณ์สูงด้วยพลังหินเอเลีย
เอปซิลอน
เอปซิลอน (イプシロン) เป็นทีมที่ 2 ของโรงเรียนเอเลียเป็นทีมระดับ 1 ในโรงเรียนแอเลีย มีลูกบอลสีดำ-แดง ปรากฏตัวหลังจากทีมเจมินี่สตรอมแพ้การแข่งขันของทีมไรมงอิเลฟเวนที่โรงเรียนฮาคุเรนหน้าที่หลักคือการทำลายโรงเรียนโดยทำลายโรงเรียนที่มีฝีมือการเล่นฟุตบอลที่แข็งแกร่งและทัดเทียมกัน ภายหลังได้เปลี่ยนชื่อใหม่คือ เอปซิลอน ไค (イプシロン・改, เอปซิลอนโฉมใหม่) โดยเปลี่ยนดวงตาเป็นสีแดงทั้งหมด หลังจากที่แข่งกับโรงเรียนไรมงจนเสมอ 1-1
เล่นตำแหน่งกองหน้า เสื้อหมายเลข 10
เดอะเจเนซิส
เดอะเจเนซิส (ザ・ジェネシス) เป็นทีมที่ 3 ของโรงเรียนเอเลียเป็นทีมระดับมาสเตอร์ มีลูกบอลสีดำ-ขาว เป็นทีมที่แข็งแกร่งที่สุดในบรรดาทีมของโรงเรียนเอเลียในอดีตชื่อเดิมของทีมเดอะ เจเนซิสคือ ไกอา ซึ่งเป็นทีมระดับ 1 ของเอเลียแต่ได้เลื่อนขั้นเป็นระดับมาสเตอร์จึงทำให้เปลี่ยนชื่อทีมดังกล่าวในเวลาต่อมานอกจากนี้ทีมเดอะเจเนซิสเป็นหนึ่งในทีมที่ถูกเลี้ยงดูอุปการะจากคิระและอยู่บ้านเลี้ยงเด็กที่มีชื่อว่าพระอาทิตย์ทำให้คนในทีมนับถือความเป็นพ่อที่เลี้ยงดู
ดาร์คเอมเพอเรอร์ส
ดาร์คเอมเพอเรอร์ส (ダークエンペラーズ) เป็นทีมที่เคนซากิจัดขึ้นมาหลังจากทีมเจเนซิสแพ้การแข่งขันกับทีมไรมงและโรงเรียนเอเลียล่มสลายไป โดยนำเศษหินอุกกาบาตที่เหลืออยู่ทั้งหมดและรวบรวมนักเตะของทีมไรมงที่ได้รับบาดเจ็บและถอนตัวจากการแข่งขันของโรงเรียนเอเลียรวมไปถึงทีมแบคอัพ (สึงิโมริ, ชาโดว์, อิชิงาคิ) ทำให้นักเตะทั้ง 11 ถูกพลังหินอุกกาบาตเข้าครอบงำจิตใจทำให้เกิดจิตใจชั่วร้ายขึ้นมาและมีพลังมากกว่าปกติรวมถึงรูปลักษณ์ที่เปลี่ยนไป ภายหลังเศษหินอุกกาบาตได้ถูกทำลายลงไปด้วยพลังก็อดแฮนด์ของเอ็นโด
SP ฟิกเซอร์ส
SP ฟิกเซอร์ส (SPフィクサーズ) เป็นหน่วยคุ้มกันนายกโซสุเกะโดยถูกฝึกฝนจากฟุตบอลเป็นหลัก
โรงเรียนมัธยมต้นฮาคุเร็น
โรงเรียนมัธยมต้นฮาคุเร็น (白恋中学校) เป็นโรงเรียนในเมืองฮอกไกโด เนื่องด้วยในเขตปกคลุมด้วยหิมะสมาชิกชมรมฟุตบอลสวมเสื้อผ้าฤดูหนาวตลอด
โรงเรียนมัธยมต้นมังยูจิ
โรงเรียนมัธยมต้นมังยูจิ (漫遊寺中学校) เป็นโรงเรียนในเขตเกียวโต
โรงเรียนชินเทย์โคคุ
โรงเรียนชินเทย์โคคุ (真・帝国学園) เป็นโรงเรียนที่อยู่ในเรื่อดำน้ำปรากฏตัวในท่าเรือเอะฮิเมะ ซึ่งเป็นทีมที่คาเงยามะจัดตั้งขึ้นมาใหม่ มีลูกบอลประจำทีมสีดำ-เขียว โดยลูกบอลนี้ปรากฏเพียงครั้งเดียวหลังจากที่ทีมเจมินี่สตอร์มโดนเอปซิลอนเนรเทศ ซึ่งลูกบอลนี้ถูกเตะไปยังชั้นหิมะ จากนั้นเกิดหิมะถล่มจนทำให้รถตำรวจเสียหลัก ล้มลงข้างทาง และทำให้คาเงยามะรอดจากการถูกตำรวจจับในครั้งนั้นและสร้างทีมนี้ขึ้นมา นอกจากนี้ ซาคุมะ จิโร่ และ เก็นดะ โคจิโร่ จากโรงเรียนเทย์โคคุเข้ามาร่วมทีมนี้ตามคำสั่งของคาเงยามะ
โอซาก้าแกลส์ CCC
โอซาก้าแกลส์ CCC (大阪ギャルズCCC, โอซาก้าแกลส์ทริปเปิลซี) เป็นทีมฟุตบอลหญิงล้วนของเขตโอซากะ ชื่อ CCC (ทริปเปิลซี) ย่อมาจากคำภาษาอังกฤษทั้งสามคำคือ Cute, Chic, Cool มีความสามารถในการเล่นรูปแบบเบี่ยงเบนความสนใจต่อผู้เล่น และเป็นคนที่รู้เรื่องฐานลับฝึกซ้อมของทีมเอปซิลอนเนื่องจากสมาชิกในทีมเคยใช้ห้องซ้อมฝึกมาแล้ว
โรงเรียนมัธยมต้นโยคาโตะ
โรงเรียนมัธยมต้นโยคาโตะ (陽花戸中学校) เป็นโรงเรียนในเขตฟุคุโอกะ เป็นโรงเรียนที่เอ็นโด ไดสุเกะเคยอยู่มาก่อน ชุดยูนิฟอร์มมาจากชุดเทศกาลฤดูร้อนและเสื้อหมายเลขของชุดเป็นตัวอักษรคันจิของญี่ปุ่น
โรงเรียนมัธยมต้นโอมิฮาระ
โรงเรียนมัธยมต้นโอมิฮาระ (大海原中学校) เป็นโรงเรียนในเขตโอกินาวะ มีความสามารถในการเล่นฟุตบอลรูปแบบจังหวะตามดนตรี
ตัวแทนทีมชาติญี่ปุ่น "อินาสึมะเจแปน"
อินาสึมะเจแปน (イナズマジャパン) เป็นทีมชาติญี่ปุ่นทีลงในกลุ่ม 1-A ของกรุ๊ป A รอบคัดเลือกโซนเอเชียในการแข่งขัน FFI
ตัวแทนผู้สมัครทีมชาติญี่ปุ่น "นีโอเจแปน"
นีโอเจแปน (ネオジャパン) เป็นทีมชาติญี่ปุ่นอีกทีมหนึ่งปรากฏตัวต่อหน้าทีมอินาสึมะเจแปนโดยท้าแข่งเพื่อแลกเปลี่ยนทีมชาติญี่ปุ่นทั้งทีม โดยทีมนีโอเจแปนเป็นทีมที่เน้นใช้ท่าไม้ตายของสมาชิกจากโรงเรียนอื่นเอามาพัฒนาเป็นท่าของตัวเอง
ทีม K
ทีม K เป็นทีมฟุตบอลที่มิสเตอร์ K จัดขึ้นมาเพื่อเข้ามาแทนทีมตัวแทนทีมชาติอิตาลี่ออร์ฟิอุสทั้งหมด ชื่อสมาชิกในทีม (ยกเว้นเดโมนิโอที่ชื่อมาจากคิโด ยูโตะในภาษาอิตาลี่) มาจากสี (ชื่อ) และ เพชรพลอย (นามสกุล)
เท็นคู โนะ ชิโตะ
เท็นคู โนะ ชิโตะ (天空の使徒, สาวกแห่งสวรรค์) เป็นเทพในตำนานของเกาะไลโอคอท อาศัยอยู่ในเฮฟเว่นการ์เดนส์ในภูเขาแม็กนีด และการแต่งกายจะใส่ชุดพร้อมกับปีกเทวดา ทำหน้าที่ปกป้องไม่ให้มาไคกุนดัน Z เข้ามารุกรานและฟื้นคืนชีพให้กับจอมมาร
มาไคกุนดัน Z
มาไคกุนดัน Z (魔界軍団Z, กองทัพทหารนรก Z) เป็นเทพในตำนานของเกาะไลโอคอทเช่นเดียวกันกับ เท็นคู โนะ ชิโตะ อาศัยที่เดมอนส์เกทที่ภูเขาแม็กนีด มีพลังจากโลกปีศาจ และสวมชุดติดปีกปีศาจอยู่ตลอดเวลา เป็นศัตรูของ เท็นคู โนะ ชิโตะ โดยเป้าหมายหลักคือชิงพลังชีวิตเพื่อคืนชีพจอมมาร
บาร์เซโลนา ออร์บ
ปรากฏใน อินาสึมะอิเลฟเวน รีโหลดเด็ด เป็นทีมสโมสรฟุตบอลที่มาจากประเทศสเปน เข้ามาแข่งในการแข่งขันนัดกระชับมิตรของทีมโรงเรียนมัธยมต้นไรมงหลังจากที่ได้เป็นแชมป์ของฟุตบอลฟรอนเทียร์ระดับประเทศ
พระธรรมวงศ์มุนี (วิชัย เมตติโก)
พระธรรมวงศ์มุนี หรือ หลวงปู่วิชัย เมตติโก (5 มิถุนายน พ.ศ. 2453 - 18 มีนาคม พ.ศ. 2556) เป็นพระเกจิอาจารย์ชื่อดังแห่งวัดไผ่ล้อม
ประวัติ
พระธรรมวงศ์มุนี หรือ หลวงปู่วิชัย เมตติโก มีนามเดิมว่า วิชัย แจ่มจรัส เกิดเมื่อวันที่ 5 มิถุนายน พ.ศ. 2453 ณ ตำบลคลองนารายณ์ อำเภอเมืองจันทบุรี จังหวัดจันทบุรี ครอบครัวประกอบอาชีพชาวสวนผลไม้ เป็นอดีตที่ปรึกษาเจ้าคณะจังหวัดจันทบุรี และเจ้าอาวาสวัดไผ่ล้อม (พระอารามหลวง) ตำบลจันทนิมิต อำเภอเมืองจันทบุรี จังหวัดจันทบุรี และท่านเป็นพระเกจิอาจารย์ชื่อดังในจังหวัดจันทบุรีที่มีอายุยืนนานเกินกว่า 100 ปี ในวัยเยาว์เรียนหนังสือจบชั้นประถมศึกษาปีที่ 4 ที่โรงเรียนวัดห้องคูหา ตำบลคลองนารายณ์ อำเภอเมืองจันทบุรี จังหวัดจันทบุรี จากนั้นได้ลาออกเพื่อช่วยเหลือครอบครัวหาเลี้ยงชีพด้วยการทำสวนผลไม้ ต่อมาเมื่อมีอายุครบ 20 ปี ท่านได้เข้าอุปสมบท ณ พัทธสีมาวัดห้องคูหา ตำบลคลองนารายณ์ อำเภอเมืองจันทบุรี จังหวัดจันทบุรี โดยมีพระครูพิศาลธรรมคุณ วัดไผ่ล้อม เป็นพระอุปัชฌาย์ ต่อมาหลังอุปสมบท ท่านได้ย้ายมาจำพรรษา ณ วัดไผ่ล้อม ตำบลจันทนิมิต อำเภอเมืองจันทบุรี จังหวัดจันทบุรี ต่อมาหลังจากนั้นท่านจึงได้เรียนพระปริยัติธรรมและสอบได้เป็นนักธรรมตามลำดับดังนี้
ราชกิจของสงฆ์
ภายหลังจากท่านอุปสมบท ท่านก็ได้เริ่มมีการศึกษาปริยัติธรรม จนกระทั่งท่านสอบได้นักธรรมชั้นตรีและชั้นโท ณ สำนักเรียนวัดลุ่มมหาชัยชุมพล จังหวัดระยองในปี พ.ศ. 2479 จากนั้นท่านได้ไปศึกษาพระปริยัติธรรมบาลีณ สำนักเรียนวัดมหาธาตุยุวราชรังสฤษดิ์ แขวงพระบรมมหาราชวัง เขตพระนคร กรุงเทพมหานคร จนกระทั่งในปี พ.ศ. 2490 สามารถสอบได้เปรียญธรรม 3 ประโยค นาอจากการศึกษาพระปริยัติธรรม ท่านยังได้ให้ความสนใจศึกษาศาสตร์ในหลายแขนง จนเกิดความชำนาญพิเศษ อาทิ ด้านนวกรรม สามารถแสดงธรรมปาฐกถาสอนประชาชนและคณะสงฆ์จนมีชื่อเสียงเป็นที่เลื่องลือ นอกจากนั้นท่านยังได้ให้การสนับสนุนทางด้านการศึกษาและเป็นประธานการสอบธรรมในพระอารามหลวงในปี พ.ศ. 2499 ก่อนหน้านี้ท่านก็ได้เปิดสำนักเรียนในพระอารามหลวง และเป็นครูสอนนักธรรมและรับเป็นผู้อุปการะโรงเรียนวัดไผ่ล้อม (อินทก์อุทัย) โรงเรียนระดับชั้นประถม ตำบลจันทนิมิต อำเภอเมืองจันทบุรี จังหวัดจันทบุรี ในปี พ.ศ. 2497 ต่อมาท่านจึงได้เปิดสำนักแผนกบาลี ที่วัดไผ่ล้อม โดยเป็นผู้จัดหาหนังสือเรียนหลักสูตรนักธรรม และบาลีไวยากรณ์ จัดหาอุปกรณ์การศึกษาถวายแก่นักเรียนผู้ศึกษาทุกรูป ถวายนิตยภัตประจำเดือนให้แก่ครูผู้สอนบาลีไวยากรณ์ และจีดหาปัจจัยเพื่อช่วยเหลือด้านพาหนะในการเดินทางไปสอบที่ต่างจังหวัดแด่พระภิกษุ - สามเณร ท่านเป็นผู้ที่มีจิตใจเมตตาและยังได้มอบทุนการศึกษาให้กับนักศึกษาที่เรียนดีแต่มีฐานะยากจน ปีละ 5 ทุน นาอจากนี้ ท่านได้ประสานขอบริจาคจาคสมทบทุนจำนวน 200,000 บาท จากสำนักส่งเสริมสลากกินแบ่งรัฐบาล เพื่อที่จะนำเงินนี้ไปสร้างอาคารเรียนเพิ่มเติม 1 หลัง ต่อมาในปี พ.ศ. 2529 - 2530 ท่านได้จัดตั้งสงคราะห์การศึกษานักเรียนระดับชั้นประถม บริจาคเงินนำร่อง จำนวน 10,000 บาท และจัดตั้งกองทุนการศึกษาแด่ภิกษุ - สามเณร เขตพื้นที่ จังหวัดจันทบุรี จำนวนทุนก่อตั้ง 150,000 บาท ต่อมาท่านก็ได้เป็นหัวหน้าพระธรรมทูต ในพื้นที่จังหวัดจันทบุรี  ต่อมาท่านก็ได้เป็นประธานในการสร้างพระพุทธไสยาสน์ องค์ใหญ่ที่สุดในประเทศ บรรจุอยู่ในพระอุโบสถหลังใหญ่ สร้างหอบำเพ็ญวิปัสสนากัมมัฏฐาน สร้างกุฏิ หอสวดมนต์ สร้างซุ้มประตูวัดไผ่ล้อม (พระอารามหลวง) สร้างถนนและบูรณปฏิสังขรณ์ สร้างศาลาการเปรียญหลังใหม่ อุโบสถหลังใหม่ เจดีย์ เป็นต้น
พระมหาเถระผู้รัตตัญญู
ท่านได้รับการยกย่องเกียรติคุณจากชาวเมืองจันทบุรี ให้เป็นพระมหาเถระผู้รัตตัญญู เป็นผู้ปฏิบัติชอบตามคำสั่งสอนของพระพุทธเจ้า จนเห็นผลแล้วสอนผู้อื่นให้กระทำตาม เป็นมิ่งขวัญแก่ชาวเมืองภาคตะวันออกมายาวนาน สร้างความปลาบปลื้มยินดีแก่พุทธศาสนิกชนชาวเมืองจันทบุรีเป็นยิ่งนัก ต่อมาท่านได้เลื่อนสมณศักดิ์เป็นพระราชาคณะชั้นธรรม ชาวจันทบุรีจึงได้จัดงานพิธีฉลองมุทิตาสักการะแด่พระธรรมวงศ์มุนี เมื่อวันที่ 10 ธันวาคม พ.ศ. 2549 เวลา 10.00 น. โดยมีขบวนแห่รับสัญญาบัตรพัดยศอย่างยิ่งใหญ่ ณ บริเวณหน้าวัดศรีเมือง ตำบลทุ่งเบญจา อำเภอท่าใหม่ จังหวัดจันทบุรี ในฐานะผู้อุทิศตนบำเพ็ญประโยชน์แก่สังคม ศาสนา และประเทศชาติเป็นอเนกนานัปการ ควรค่าแก่การยกย่องประกาศเกียรติคุณ เพื่อเป็นทิฏฐานุคติแก่มหาชนสืบไป
มรณภาพ
หลวงปู่วิชัย ท่านได้เข้ารักษาตัวที่โรงพยาบาลในจังหวัดจันทบุรีด้วยโรคชรา ตั้งแต่เดือนเมษายน พ.ศ. 2555 และรักษาตัวเป็นระยะเวลา 336 วัน จนกระทั่งท่านได้มรณภาพเมื่อวันที่ 18 มีนาคม พ.ศ. 2556 เวลา 20.59 น. สิริอายุ 102 ปี พรรษาที่ 82 ณ โรงพยาบาลสิริเวช จังหวัดจันทบุรี รวมระยะเวลาการดำรงตำแหน่งเจ้าอาวาสวัดไผ่ล้อมเป็นระยะเวลา 58 ปี
เอดัวร์ ลูว์กา
ฟร็องซัว เอดัวร์ อานาตอล ลูว์กา (François Édouard Anatole Lucas) เป็นนักคณิตศาสตร์ชาวฝรั่งเศส มีชื่อเสียงจากการศึกษาลำดับฟีโบนัชชี และเป็นผู้คิดค้นเกมหอคอยฮานอย เขาจบการศึกษาจาก เอกอลนอร์มาลซูว์เปรีเยอร์ และทำงานที่หอดูดาวปารีส และต่อมาเป็นอาจารย์ที่วิทยาลัยแซ็ง-ลูยกับวิทยาลัยชาร์เลอมาญในกรุงปารีส นอกจากนี้เขายังเคยเป็นนายทหารปืนใหญ่ในสงครามฝรั่งเศส-ปรัสเซีย โดยทำหน้าที่คำนวณวิถีกระสุนปืนใหญ่
อ้างอิง
18421891
ประยอม ซองทอง
ประยอม ซองทอง (1 มกราคม พ.ศ. 2477 - 10 ธันวาคม พ.ศ. 2564) เป็นนักเขียนชาวไทย ที่มีชื่อเสียงจากการเขียนกลอน มีผลงานรวมเล่มตีพิมพ์เป็นจำนวนมาก และยังมีผลงานเขียนบทความรณรงค์การใช้ภาษา และบทความเกี่ยวกับวัฒนธรรมไทย ในหนังสือพิมพ์และนิตยสาร ได้รับการยกย่องเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2548
ประวัติ
ประยอม ซองทอง เกิดที่ตำบลท่าจำปา อำเภอท่าอุเทน จังหวัดนครพนม ครอบครัวมีอาชีพทำนา จบการศึกษาชั้นต้นจากโรงเรียนปิยะมหาราชาลัย จังหวัดนครพนม และได้รับทุนศึกษาต่อที่โรงเรียนฝึกหัดครูบ้านสมเด็จเจ้าพระยา สำเร็จประกาศนียบัตรครูประถม เมื่อ พ.ศ. 2498 และศึกษาต่อคณะอักษรศาสตร์ จุฬาลงกรณ์มหาวิทยาลัย จบการศึกษา พ.ศ. 2502 แล้วไปเป็นครูสอนหนังสือที่โรงเรียนปิยะมหาราชาลัย จังหวัดนครพนม
หลังเกษียณอายุเมื่อ พ.ศ. 2537 เป็นนักเขียนอิสระ และอาจารย์พิเศษที่มหาวิทยาลัยหอการค้าไทย โรงเรียนสตรีประเทืองวิทย์ และทำงานเป็นผู้บริหารอาวุโส ด้านการประชาสัมพันธ์ ที่บริษัท เทเลคอมเอเซีย ต่อมา ได้รับการแต่งตั้ง เป็นสมาชิก วุฒิสภาไทย ชุดที่ 7 เมื่อวันที่ 22 มีนาคม พ.ศ. 2539
ประยอม ซองทอง เริ่มงานเขียนเรื่องสั้น และกลอนตั้งแต่สมัยเรียนที่โรงเรียนฝึกหัดครูบ้านสมเด็จเจ้าพระยา เมื่อเรียนที่จุฬาก็ได้รับการยอมรับในฐานะนักกลอนเอกของมหาวิทยาลัย เป็นสาราณียกรให้กับวารสารของคณะอักษรศาสตร์ และของสโมสรนิสิตจุฬา (ส.จ.ม.)
ประยอม ซองทอง เป็นหัวเรี่ยวหัวแรงในการจัดตั้ง "สโมสรสยามวรรณศิลป์" เพื่อส่งเสริมงานด้านภาษา และวัฒนธรรมไทย เป็นนายกสมาคมนักเขียนแห่งประเทศไทยคนที่ 12 ระหว่างปี พ.ศ. 2539 - 2520 ได้รับพระราชทานโล่และเข็มประกาศเกียรติคุณ ในฐานะผู้มีผลงานดีเด่นด้านอนุรักษ์ภาษาและวัฒนธรรมไทย จากสมเด็จพระเทพรัตนราชสุดา สยามบรมราชกุมารี  ได้รับการยกย่องเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2548
มหาวิทยาลัยไอโอวาสเตต
มหาวิทยาไอโอวาสเตต (Iowa State University ชื่อย่อ ISU) เป็นมหาวิทยาลัยรัฐของสหรัฐอเมริกา ก่อตั้งในปี พ.ศ. 2401 (ค.ศ. 1858) ตั้งอยู่ที่เมืองเอมส์ รัฐไอโอวา ไอโอวาสเตตเป็นที่รู้จักในด้านวิชา สัตวแพทยศาสตร์ เกษตรศาสตร์ สถาปัตยกรรมศาสตร์ สถิติศาสตร์ และวิศวกรรมศาสตร์ งานเฉลิมฉลองประจำปี คือ เทศกาลวีชา (VEISHEA) ทีมกีฬาประจำมหาวิทยาลัยคือ ไซโคลนส์ ซึ่งแข่งขันอยู่ในกลุ่มของบิ๊กทเวลฟ์ และไอโอว่าสเตตจัดเป็นหนึ่งในสิบมหาวิทยาลัยที่มีทัศนียภาพที่สวยที่สุดในสหรัฐอเมริกา ในปี พ.ศ. 2549 ไอโอวาสเตตมีนักศึกษาประมาณ 26,700 คน อาจารย์และนักวิจัย 1,750 คน
การค้นพบที่ไอโอวาสเตต ได้แก่ F-distribution หรือ รู้จักในชื่อ Snedecor's F distribution โดย George W. Snedecor หนึ่งในสองของผู้คิดทฤษฎี นอกจากนี้ ยังมีการค้นพบ เมย์แท็กบลูชีส และ เครื่องคำนวณดิจิตัลเครื่องแรก คอมพิวเตอร์ อตานาซอฟฟ์-เบอร์รี (ABC) ศิษย์เก่าและคณาจารย์ของมหาวิทยาลัยมีผู้ได้รับรางวัลโนเบล รางวัลพูลิตเซอร์ รวมถึงเหรียญทองกีฬาโอลิมปิกฤดูร้อน
คณะที่ติดอันดับท็อป 10 ของประเทศตามในยูเอสนิวส์ประจำปี 2008 ได้แก่ สถิติศาสตร์ (อันดับ 7) และ เคมีอนินทรีย์ (อันดับ 10) ในปี 2551 นิตยสารฟอรบส์ได้จัดอันดับเมืองที่ฉลาดที่สุดในประเทศ เมืองเอมส์ที่ตั้งมหาวิทยาลัยได้ถูกจัดเป็นอันดับที่ 6 จากทั่วประเทศ
ประวัติ
มหาวิทยาลัยก่อตั้งเมื่อปี พ.ศ. 2401 (ค.ศ. 1858) ในชื่อของวิทยาลัยไอโอวาสเตต โดยคณะที่เปิดสอนในช่วงแรกคือด้าน เกษตรกรรม และวิศวกรรมในด้านโยธา เครื่องกล และ ไฟฟ้า มหาวิทยาลัยมีพื้นที่ 1175 เอเคอร์ ต่อมาในปี 2457 (ค.ศ. 1914) ทางมหาวิทยาลัยได้มีนโยบายให้นักศึกษาที่มีภูมิลำเนาในรัฐไอโอวาไม่ต้องจ่ายค่าเล่าเรียน ในขณะที่นักศึกษาจากต่างรัฐเสียค่าเล่าเรียน 50 ดอลลาร์สหรัฐต่อภาคการศึกษา ซึ่งในขณะนั้นมีคณาจารย์ 217 คนและนักศึกษา 3,458 คน ในมหาวิทยาลัย ต่อมาในช่วงปี 2457-2466 ภายใต้การบริหาของอธิการบดี เรย์มอนด์ แอลเลน เพียร์สัน ได้มีการขยายตัวของมหาวิทยาลัยหลายแห่ง เช่นมีการสร้าง หอพักนักศึกษาหญิง อาคารเรียนวิศวกรรมการเกษตร ฟาร์มม้า ฟาร์มแกะ ฟาร์มหมู และห้องสมุดที่เก็บหนังสือ 250,000 เล่ม
ในปัจจุบันปี 2549 มหาวิทยาลัยมีคณาจารย์ประมาณ 1,750 คน และนักศึกษาประมาณ 26,700 คน ส่วนเรื่องค่าใช้จ่ายนั้น นักศึกษาที่มีภูมิลำเนาในไอโอวาเสียค่าเรียนประมาณ 2,000 ดอลลาร์สหรัฐ ในขณะที่นักศึกษาจากต่างภูมิลำเนาหรือต่างประเทศเสียค่าใช้จ่ายประมาณ 9,000 ดอลลาร์สหรัฐต่อภาคการศึกษา
ทีมกีฬา
ทีมกีฬาของมหาวิทยาลัยมีชื่อเล่นว่า "ไซโคลนส์" (Cyclones) ซึ่งชื่อนี้ตั้งขึ้นเมื่อปี 2438 โดยในขณะนั้นมีชื่อเล่นเดิมว่า "คาร์ดินัลส์" (Cardinals) ในขณะที่เกิดเหตุภัยธรรมชาติพายุทอร์เนโดเข้าถล่มหลายพื้นที่ในรัฐไอโอวา ในขณะเดียวกันทีมอเมริกันฟุตบอลของมหาวิทยาลัย ได้แข่งขันชนะทีมของมหาวิทยาลัยนอร์ทเวสเทิร์น ด้วยคะแนน 36-0 ส่งผลให้หนังสือพิมพ์ชิคาโกทริบยูน พาดหัวข่าวว่า "ไอโอวาไซโคลนถล่มอีแวนสตันทาวน์" ซึ่งทำให้ทางมหาวิทยาลัยได้แนวคิดเปลี่ยนชื่อทีมจาก คาร์ดินัลส์ เดิมมาเป็นชื่อ ไซโคลนส์ และใช้กันจนถึงทุกวันนี้ สีประจำมหาวิทยาลัยคือ สีแดงคาร์ดินัลและสีทอง โดยมีมัสคอตคือ "ไซ" (Cy) ที่เป็นนกคาร์ดินัล โดยเริ่มใช้ตั้งแต่ปี 2497 เนื่องจาก ไซโคลนส์ เป็นสัญลักษณ์ที่ยากต่อการแต่งตัวสำหรับเป็นมัสคอตในสนามแข่งขัน
ทีมกีฬาของมหาวิทยาลัยนั้นร่วมแข่งขันกีฬาในลีกของบิ๊กทเวลฟ์ โดยทีมชายมีการแข่งขัน กรีฑา กอล์ฟ บาสเกตบอล มวยปล้ำ วิ่งครอสส์คันทรี และ อเมริกันฟุตบอล ในขณะที่ทีมหญิงแข่งขัน กรีฑา กอล์ฟ ซอฟต์บอล ดำน้ำ เทนนิส บาสเกตบอล ฟุตบอล ยิมนาสติก วอลเลย์บอล ว่ายน้ำ และ วิ่งครอสส์คันทรี
การอยู่อาศัยของนักเรียน
ในเมืองเอมส์นั้น ประชากรมากกว่าครึ่งหนึ่งเป็นนักศึกษามหาวิทยาลัยไอโอวาสเตต โดยการพักอาศัยของนักศึกษานั้นจะแบ่งออกเป็นสองลักษณะคือ อาศัยอยู่กับหอพักมหาวิทยาลัย ซึ่งอยู่บริเวณในมหาวิทยาลัย และอาศัยเช่าอพาร์ตเมนต์เอกชนบริเวณรอบมหาวิทยาลัย ซึ่งหอพักมหาวิทยาลัยนั้นยังคงแยกออกเป็นสองลักษณะคือ หอพักในลักษณะหอพักรวมซึ่งนักศึกษาจะอยู่รวมกันในแต่ละชั้น และในแต่ละห้องจะพักอยู่สองถึงสี่คนต่อห้อง โดยหอพักลักษณะนี้จะอยู่ที่ ยูเนียนไดรฟ์ ริชาร์ดสันคอร์ต บูคานันฮอลล์ และวอลเลซฮอลล์ โดยในแต่ละบริเวณจะมีแยกออกเป็นหลายอาคาร และในอีกลักษณะหนึ่งคือการอยู่อาศัยแบบอพาร์ตเมนต์ ซึ่งในแต่ละห้องพักจะแบ่งเป็นห้องย่อย และห้องครัวเป็นสัดส่วน หอพักในลักษณะนี้จะอยู่ที่ เฟเดอริกสันคอร์ต และเอสยูวี โดยมีแยกออกเป็นหลายอาคารเช่นกัน โดยผู้พักอาศัยในหอพักมหาวิทยาลัยสามารถเดินมาเรียนได้ ในขณะเดียวกันในมหาวิทยาลัยยังมีรถเมล์อยู่ประมาณ 10 สายซึ่งวิ่งภายในมหาวิทยาลัย และวิ่งระหว่างมหาวิทยาลัยกับตัวเมืองเอมส์ สำหรับผู้ที่เช่าอพาร์ตเมนต์นอกมหาวิทยาลัยสามารถนั่งรถเมล์มาเรียนได้เช่นกัน
สะอึก
อาการสะอึก เป็นการหดตัวนอกอำนาจจิตใจของกะบังลม ทำให้กะบังลมหดตัวอย่างแรงราว 0.25 วินาที เสียง "ฮึก" ที่เกิดขึ้นระหว่างการสะอึกเกิดจากการปิดของเส้นเสียง การสะอึกอาจเกิดขึ้นเพียงครั้งเดียวหรือหลายครั้ง โดยมีระยะเวลาห่างกันคงที่
โดยปกติแล้วอาการสะอึกจะหายได้เอง แต่มีการเสนอหลายวิธีเพื่อช่วยให้หายสะอึกเร็วขึ้น เช่น กลั้นหายใจ, หายใจในถุงกระดาษหรืองอเข่าเข้าหาตัวแล้วเอนไปด้านหน้า แต่ในรายที่สะอึกเรื้อรังอาจต้องรับยาบาโคลเฟน, คลอร์โพรมาซีน, เมทาโคลพราไมด์ หรือเข้ารับการผ่าตัด บันทึกสถิติโลกกินเนสส์ รายงานว่าชาลส์ ออสบอร์น ชายชาวอเมริกันเป็นผู้ที่สะอึกนานที่สุดเป็นเวลา 68 ปี (ระหว่างปี ค.ศ. 1922-1990)
การตั้งครรภ์แทน
การตั้งครรภ์แทน, การอุ้มท้องแทน หรือ "การอุ้มบุญ" เป็นข้อตกลงอย่างหนึ่งซึ่งมักทำเป็นข้อตกลงทางกฎหมาย เพื่อให้สตรีคนหนึ่ง ("แม่อุ้มบุญ") ตั้งครรภ์แทนคนอื่น ซึ่งจะได้เป็นผู้ปกครองเด็กในครรภ์เมื่อคลอดแล้ว
ผู้ที่ประสงค์จะให้มีการตั้งครรภ์แทนอาจมีสาเหตุมาจากการที่ต้องการมีบุตรแต่ไม่สามารถมีบุตรได้ เช่น ฝ่ายหญิงมีปัญหาสุขภาพ หรือเป็นคู่สมรสที่ไม่สามารถมีบุตรได้ทางกายภาพ เป็นต้น การตั้งครรภ์แทนถือเป็นการใช้เทคโนโลยีช่วยการเจริญพันธุ์ประเภทหนึ่ง
โซนี่
โซนี่กรุ๊ปคอร์ปอเรชัน หรือเรียกกันทั่วไปว่า โซนี่ เป็นกลุ่มบริษัทข้ามชาติญี่ปุ่น สำนักงานใหญ่ตั้งอยู่ในย่านโคนัง เขตมินาโตะ โตเกียว ประเทศญี่ปุ่น ในฐานะบริษัทเทคโนโลยีรายใหญ่ บริษัทดำเนินการโดยเป็นหนึ่งในผู้ผลิตสินค้าอุปโภคบริโภคและผลิตภัณฑ์อิเล็กทรอนิกส์ระดับมืออาชีพรายใหญ่ที่สุดในโลก บริษัทเครื่องเล่นวิดีโอเกมที่ใหญ่ที่สุดและผู้จัดจำหน่ายวิดีโอเกมรายใหญ่ที่สุด บริษัทโซนี่เอนเทอร์เทนเมนต์ เป็นหนึ่งในบริษัทเพลงที่ใหญ่ที่สุด (ผู้จัดจำหน่ายเพลงที่ใหญ่ที่สุดและค่ายเพลงที่ใหญ่เป็นอันดับสอง) และสตูดิโอภาพยนตร์ที่ใหญ่เป็นอันดับสาม ทำให้เป็นหนึ่งในบริษัทที่มีสื่อครอบคลุมมากที่สุด เป็นกลุ่มเทคโนโลยีและสื่อที่ใหญ่ที่สุดในญี่ปุ่น ในขณะเดียวกัน ก็ยังได้รับการยอมรับว่าเป็นบริษัทญี่ปุ่นที่ร่ำรวยด้วยเงินสดมากที่สุด ด้วยเงินสดสำรองสุทธิ 2 ล้านล้านเยน
โซนี่เป็นผู้ผลิตเซนเซอร์รูปภาพรายใหญ่ที่สุด โดยมีส่วนแบ่งร้อยละ 55 ในตลาดเซนเซอร์รูปภาพ เป็นผู้ผลิตกล้องรายใหญ่เป็นอันดับสอง และเป็นหนึ่งในผู้นำการขายสารกึ่งตัวนำ โซนี่เป็นผู้เล่นรายใหญ่ที่สุดในโลกในตลาดโทรทัศน์ระดับพรีเมียมที่มีขนาดอย่างน้อย 55 นิ้ว (140 เซนติเมตร) ด้วยราคาที่สูงกว่า 2,500 ดอลลาร์สหรัฐ ทำให้เป็นแบรนด์โทรทัศน์ที่ใหญ่เป็นอันดับสองตามส่วนแบ่งการตลาด และ ณ ปี ค.ศ. 2020 โซนี่เป็นผู้ผลิตโทรทัศน์ที่ใหญ่เป็นอันดับสามของโลกด้วยตัวเลขยอดขายประจำปี
โซนี่กรุปคอร์ปอเรชันเป็นบริษัทโฮลดิ้งของ โซนี่กรุป ซึ่งประกอบด้วย โซนี่คอร์ปอเรชันเป็น, โซนี่เซมิคอนดักเตอร์โซลูชัน, โซนี่เอ็นเตอร์เทนเมนต์ (โซนี่พิคเจอร์ส, โซนี่มิวสิก), โซนี่อินเตอร์แอ็กทีฟเอ็นเตอร์เทนเมนต์, โซนี่ไฟแนนเชียลกรุป และอื่น ๆ
สโลแกนของบริษัทคือ We are Sony ส่วนสโลแกนเดิมของพวกเขา ได้แก่ The One and Only (1979–1982), It's a Sony (1981–2005), like.no.other (2005–2009), make.believe (2009–2013) และ Be Moved (2013–2021)
โซนี่มีความสัมพันธ์กันแบบหลวม ๆ กับกลุ่มบริษัท ซูมิโตโมะมิตซุยไฟแนนเชียลกรุป (SMFG) ผู้สืบทอดต่อจาก มิตซุย เคเรสึ โซนี่จดทะเบียนในตลาดหลักทรัพย์โตเกียว (ซึ่งเป็นส่วนหนึ่งของดัชนี Nikkei 225 และ TOPIX Core30) พร้อมกับจดทะเบียนในรูปแบบของใบรับฝากหลักทรัพย์ของอเมริกาในตลาดหลักทรัพย์นิวยอร์ก (ทำการซื้อขายตั้งแต่ปี ค.ศ. 1970 ทำให้เป็นบริษัทญี่ปุ่นที่เก่าแก่ที่สุดที่จดทะเบียนในตลาดหลักทรัพย์ของอเมริกา) และได้รับการจัดอันดับให้อยู่ในอันดับที่ 122 ในรายการ ฟอร์จูน โกลบอล 500 ในปี 2020
เท็ด (การประชุม)
เทคโนโลยี การบันเทิง และการออกแบบ (Technology, Entertainment and Design) ย่อว่า เท็ด (TED) เป็นกลุ่มงานประชุมสากลที่มีเจ้าของเป็นมูลนิธิเซปลิง องค์กรเอกชนไม่หวังผลกำไร ภายใต้คำขวัญว่า "ความคิดน่าเผยแพร่" (Ideas Worth Spreading) เท็ดเริ่มขึ้นเป็นครั้งแรกในปี ค.ศ. 1984 เดิมตั้งใจให้เป็นงานจัดครั้งเดียว ต่อมาจึงเริ่มจัดงานประจำปีในปี ค.ศ. 1990 เท็ดในยุคแรกเน้นประเด็นเกี่ยวกับเทคโนโลยีและการออกแบบ ซึ่งสอดคล้องกับแหล่งกำเนิดของงานประชุมคือ ซิลิคอนแวลลีย์ แต่ต่อมาได้ขยายประเด็นพูดคุยเป็นหัวข้อเกี่ยวกับวิทยาศาสตร์ วัฒนธรรม และวิชาการเพิ่มขึ้นมาด้วย
งานประชุมหลักของเท็ดจัดขึ้นทุกปีที่แวนคูเวอร์ ประเทศแคนาดา และงานคู่กันคือเท็ดแอกทีฟ (TEDActive) จัดที่เมืองวิสต์เลอร์ รัฐบริติชโคลัมเบีย ก่อน ค.ศ. 2014 งานประชุมทั้งสองงานจัดขึ้นที่ลองบีช และปาล์มสปริงส์ รัฐแคลิฟอร์เนีย ตามลำดับ เท็ดยังจัดขึ้นทั่วอเมริกาเหนือ ยุโรป และเอเชีย โดยเสนอการบรรยายสดผ่านสตรีมมิง การบรรยายจะครอบคลุมประเด็นต่าง ๆ เกี่ยวกับงานวิจัยและปฏิบัติการทางวิทยาศาสตร์และสังคมผ่านการเล่าเรื่อง ผู้บรรยายจะมีเวลาอย่างมาก 18 นาทีในการนำเสนอแนวคิดที่เป็นนวัตกรรมมากที่สุดและดึงดูดความสนใจมากที่สุดเท่าที่ตนจะทำได้ นักพูดที่เคยมาบรรยายที่นี่ ได้แก่ บิล คลินตัน เจน กูดดอลล์ อัล กอร์ กอร์ดอน บราวน์ ริชาร์ด ดอว์กินส์ ริชาร์ด สตอลแมน บิล เกตส์ โบโน ไมค์ โรว์ ผู้ก่อตั้งกูเกิล แลร์รี เพจ และเซอร์เกย์ บริน และผู้ได้รับรางวัลโนเบลอีกหลายคน ผู้ดูแลเท็ดคนปัจจุบัน คือ คริส แอนเดอร์สัน อดีตนักหนังสือพิมพ์และนักตีพิมพ์นิตยสารชาวอังกฤษ
ตั้งแต่เดือนมิถุนายน ค.ศ. 2006 การบรรยายมีให้ชมทางออนไลน์โดยไม่เสียค่าใช้จ่าย ภายใต้สัญญาอนุญาตครีเอทีฟคอมมอนส์แอตทริบิวชันนอนคอมเมอร์เชียลโนเดริฟส์ (Attribution-NonCommercial-NoDerivs Creative Commons) ในเว็บไซต์ TED.com นับจนถึงเดือนกุมภาพันธ์ ค.ศ. 2015 มีการบรรยายกว่า 1,900 หัวข้อให้ชม ในเดือนมิถุนายน ค.ศ. 2011 ตัวเลขยอดผู้ชมการบรรยายทุกหัวข้อรวมกันได้มากกว่า 500 ล้านครั้ง และในเดือนพฤศจิกายน ค.ศ. 2012 การบรรยาย TED มียอดผู้ชมหนึ่งพันล้านครั้งทั่วโลก แต่การบรรยายเท็ดไม่ได้เป็นที่นิยมเท่ากันทุกหัวข้อ หัวข้อวิชาการจะมีผู้ชมออนไลน์มากกว่า ส่วนหัวข้อเกี่ยวกับศิลปะและการออกแบบจะมีผู้ชมต่ำกว่าค่าเฉลี่ย
ข้อมูลทั่วไป
เท็ดมีสำนักงานใหญ่อยู่ที่นิวยอร์กและแวนคูเวอร์ การสัมมนาได้เคยจัดที่เมืองมอนเตอเรย์ รัฐแคลิฟอร์เนีย แต่หลังจากที่มีผู้สนใจเข้าร่วมสัมมนามากขึ้นจนสถานที่เก่าไม่สามารถรองรับได้ จึงได้ย้ายการจัดสัมมนาไปที่ลองบีช (รัฐแคลิฟอร์เนีย) เริ่มตั้งแต่ปี ค.ศ. 2014 งานประชุมหลักของเท็ดปัจจุบันจัดเป็นประจำปีที่เมืองแวนคูเวอร์ รัฐบริติชโคลัมเบีย และงานคู่หูกันคือเท็ดแอฟทีฟ จัดที่เมืองวิสต์เลอร์ รัฐบริติชโคลัมเบีย นอกเหนือไปจากการจัดสัมมนาในประเทศสหรัฐอเมริกา เท็ดยังได้ส่งเสริมโครงการเท็ดโกลบัล (TEDGlobal) ซึ่งได้มีการจัดการจัดสัมมนาในประเทศต่าง ๆ ทั่วโลกอีกด้วย
วัตถุประสงค์ขององค์กรได้แก่: "เราเชื่อมั่นอย่างแรงกล้าว่าพลังแห่งความคิดสามารถเปลี่ยนแปลงทัศนคติ ชีวิต และโลกของเราได้ ดังนั้นจึงได้เริ่มดำเนินการสร้างศูนย์กลางเพื่อรวบรวมและนำเสนอความรู้จากนักคิดยอดนักดลบันดาลใจของโลก อย่างไม่มีค่าใช้จ่ายต่อสาธารณชน  และสร้างชุมชนผู้ใฝ่รู้เพื่อนำไอเดียไปใช้และสร้างความสัมพันธุ์ในระหว่างชุมชน"
ประวัติ
ริชาร์ด ซอล์ เวอร์แมน (Richard Saul Wurman) และ แฮร์รี มากส์ ก่อตั้งเท็ดขึ้นในปี ค.ศ. 1984 และได้มีการจัดการสัมมนาขึ้นเป็นประจำทุกปีนับตั้งแต่ปี ค.ศ. 1990 เป็นต้นมา ซึ่งผู้ก่อตั้งได้มอบหมายให้คริส แอนเดอร์สัน ดูแลตั้งแต่ปี ค.ศ. 2002 จนกระทั่งปัจจุบัน โดยที่ให้ Sapling Foundation องค์กรไม่หวังผลกำไร เป็นเจ้าของ TED ซึ่งอุทิศตัวและทุ่มเทให้กับการใช้พลังแห่งความคิดที่จะเปลี่ยนแปลงโลกใบนี้
ปาฐกถาในเท็ดทอกส์ (TED Talks) ได้รับการถ่ายทอดเป็นตัวอักษร และแปลเป็นภาษาต่าง ๆ ซึ่งเป็นส่วนหนึ่งของโครงการ TED Open-Translation ที่มุ่งหวังจะถ่ายทอดความคิดต่าง ๆ ให้แก่คนอีกสี่พันห้าร้อยล้านคนที่ไม่สามารถเข้าใจภาษาอังกฤษ การแปลนั้นได้รับความร่วมมือจากอาสาสมัครทั้งสิ้น ซึ่งปัจจุบันได้มีการแปลไปมากกว่าสี่สิบภาษา
เดเอ็ฟเบ-โพคาล ฤดูกาล 2020–21
ทีมแชมป์เก่าคือทีมจากบุนเดิสลีกา ไบเอิร์นมิวนิก, หลังจากที่พวกเขายัดเยียดความปราชัยให้กับ ไบเออร์ เลเวอร์คูเซิน 4–2 ใน รอบชิงชนะเลิศครั้งที่ผ่านมา.
ตารางการแข่งขันในแต่ละรอบ
โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ Sportschau, ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.
แต่ละรอบของการแข่งขันฤดูกาล 2020–21 ที่มีกำหนดไว้ดังต่อไปนี้:
แมตช์การแข่งขัน
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 14 สิงหาคม พ.ศ. 2563 (ค.ศ. 2020) และปิดท้ายด้วยรอบชิงชนะเลิศในวันที่ 22 พฤษภาคม พ.ศ. 2564 (ค.ศ. 2021) ที่ สนามกีฬาโอลิมปิก ใน เบอร์ลิน.
เวลาจนถึงวันที่ 25 ตุลาคม พ.ศ. 2563 (ค.ศ. 2020) และตั้งแต่วันที่ 28 มีนาคม พ.ศ. 2564 (ค.ศ. 2021) คือ CEST (UTC+2). เวลาตั้งแต่วันที่ 26 ตุลาคม พ.ศ. 2563 (ค.ศ. 2020) ถึง 27 มีนาคม พ.ศ. 2564 (ค.ศ. 2021) คือ CET (UTC+1).
รอบแรก
การจับสลากสำหรับรอบแรกจะจัดขึ้นในวันที่ 26 กรกฎาคม พ.ศ. 2563 (ค.ศ. 2020) ในเวลา 18:30 (เวลาท้องถิ่น), กับ ไฮเคอ อุลล์ริช เป็นผู้ทำการจับสลากในแต่ละนัด. นับตั้งแต่ เอ็สเฟา รือดิงก์เฮาเซิน ยังคงมีคุณสมบัติเป็นทั้งผู้ชนะ เวสต์ฟาเลียน คัพ และผู้ชนะเพลย์ออฟ ณ เวลาของการจับสลาก, การมอบหมายของทั้งสองทีมเวสต์ฟาเลียนจำเป็นจะต้องมีการจับสลากเพิ่มเติมหลังจากการแข่งขันทั้งสองเสร็จสมบูรณ์. การจับสลากครั้งที่สอง, ซึ่งรวมไปด้วย แอร์เอ็สเฟา ไมเนอร์ซฮาเกิน และ เอ็สเซ ไวเดินบรู๊ค, จัดขึ้นที่สำนักงานใหญ่เดเอ็ฟเบใน แฟรงก์เฟิร์ต เมื่อวันที่ 26 สิงหาคม พ.ศ. 2563 (ค.ศ. 2020), 10:45, กับ เรนาเตอ ลินกอร์ เป็นผู้ทำการจับสลากในแต่ละนัด. สามสิบสองนัดจะจัดขึ้นตั้งแต่วันที่ 11 ถึง 14 กันยายน พ.ศ. 2563 (ค.ศ. 2020).
รอบสอง
การจับสลากสำหรับรอบสองจะจัดขึ้นในวันที่ 8 พฤศจิกายน พ.ศ. 2563 (ค.ศ. 2020) ณ เวลา 18:30, กับ อินกา กริงก์ส เป็นผู้ทำการจับสลากในแต่ละนัด. ตามกำหนดการแข่งขันเดิมจะเป็นวันที่ 18 ตุลาคม พ.ศ. 2563 (ค.ศ. 2020) ในเวลา 18:00 (เวลาท้องถิ่น), แต่ถูกล่าช้าออกไปเนื่องจากการเลื่อนการแข่งขันของรอบแรกหนึ่งนัดไปเป็นเดือนพฤศจิกายน พ.ศ. 2563 (ค.ศ. 2020). สิบหกแมตช์จะลงสนามตั้งแต่วันที่ 22 ถึง 23 ธันวาคม พ.ศ. 2563 (ค.ศ. 2020) และ 12 ถึง 13 มกราคม พ.ศ. 2564 (ค.ศ. 2021).
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 27 ธันวาคม พ.ศ. 2563 (ค.ศ. 2020) ในเวลา 17:30, กับ สเว็น ฮันนาวัลด์ เป็นผู้ทำการจับสลากแมตช์นี้. แปดแมตช์จะลงสนามตั้งแต่วันที่ 2 ถึง 3 กุมภาพันธ์ พ.ศ. 2564 (ค.ศ. 2021).
รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 7 กุมภาพันธ์ ค.ศ. 2021 ณ เวลา 18:00. สี่แมตช์จะจัดขึ้นตั้งแต่วันที่ 2 ถึง 3 มีนาคม ค.ศ. 2021.
รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 7 มีนาคม ค.ศ. 2021 ณ เวลา 18:30, กับ Bärbel Wohlleben เป็นผู้ทำการจับสลาก. รอบรองชนะเลิศสองนัดจะลงแข่งขันตั้งแต่วันที่ 30 เมษายน ถึง 1 พฤษภาคม ค.ศ. 2021.
รอบชิงชนะเลิศ
รอบชิงชนะเลิศจะลงสนามในวันที่ 13 พฤษภาคม ค.ศ. 2021 ที่ โอลึมพีอาชตาดีอ็อน ใน เบอร์ลิน.
ผู้ทำประตูสูงสุด
ด้านล่างนี้คืออันดับผู้ทำประตูสูงสุดของเดเอ็ฟเบ-โพคาล, เรียงลำดับแรกก่อนโดยจำนวนประตู, และจากนั้นเรียงตามตัวอักษรถ้าจำเป็น. ประตูที่ทำได้ในการดวลลูกโทษจะไม่ถูกนำมานับรวม.
สมเด็จพระราชินีนาถเอลิซาเบธที่ 1 แห่งอังกฤษ
สมเด็จพระราชินีนาถเอลิซาเบธที่ 1 (Elizabeth I; 7 กันยายน ค.ศ. 1533 — 24 มีนาคม ค.ศ. 1603) เป็นสมเด็จพระราชินีนาถแห่งอังกฤษ ตั้งแต่วันที่ 17 พฤศจิกายน ค.ศ. 1558 จนเสด็จสวรรคตในวันที่ 24 มีนาคม ค.ศ.1603 พระองค์ทรงได้รับพระฉายานามว่า "ราชินีพรหมจารี" (เนื่องจากการไม่อภิเษกสมรสเลยตลอดพระชนม์ชีพ) สมเด็จพระราชินีนาถเอลิซาเบธที่ 1 ทรงเป็นกษัตรีย์พระองค์ที่ 5 และนับเป็นกษัตริย์องค์สุดท้ายของราชวงศ์ทิวดอร์ และทรงเป็นประมุขสูงสุดของคริสตจักรแห่งอังกฤษ
พระชนม์ชีพช่วงต้น
สมเด็จพระราชืนีนาถเอลิซาเบธที่ 1 ทรงพระราชสมภพที่พระราชวังพลาเซ็นเทีย เมื่อวันที่ 7 กันยายน ค.ศ.1533 เป็นพระราชธิดาในสมเด็จพระเจ้าเฮนรีที่ 8 กับสมเด็จพระราชินีแอนน์ บุลิน พระมเหสีพระองค์ที่ 2 ซึ่งถูกประหารชีวิตโดยการบั่นพระเศียรเมื่อสมเด็จพระราชินีนาถเอลิซาเบธที่ 1 พระชนมายุได้เพียงเกือบ 3 พรรษา จากนั้นพระองค์ก็ทรงถูกประกาศว่าเป็นพระราชธิดานอกกฎหมาย
ชีวิตในวัยเด็กของพระองค์ยากลำบากมากและล่อแหลมเต็มไปด้วยอันตราย ต้องทนทุกข์ระทมจากการที่พระมารดาถูกประหารชีวิตของและการไม่สนิทสนมกับพระราชบิดา แต่พระองค์ก็ได้รับการศึกษาเป็นอย่างดียิ่งและได้รับการเลี้ยงดูท่ามกลางศรัทธาในนิกายโปรเตสแตนต์ พระนางมีพระอัจฉริยภาพในด้านภาษาเป็นอย่างมาก พระนางสามารถตรัสได้ 7 ภาษาทั้ง ภาษาอังกฤษ ฝรั่งเศส เยอรมัน สเปน ละติน กรีก และอิตาเลียน ได้เป็นอย่างดี ในระหว่างรัชสมัยของพระเจ้าเอ็ดเวิร์ดที่ 6 แห่งอังกฤษ (พ.ศ. 2090 - 2096) แม้ว่าอลิซาเบทจะเล็กเกินกว่าจะได้รับผลกระทบโดยตรงจากการขาดแม่ แต่ชีวิตของเธอนั้นได้เปลี่ยนแปลงไปอย่างมากอีกครั้งเมื่อพระเจ้าเฮนรี่ที่แปดได้ประกาศเพิกถอนการสมรสกับพระราชินีแอน บุลิน ซึ่งทำให้อลิซาเบทกลายเป็นลูกนอกสมรสไปในชั่วพริบตาด้วยอายุเพียงสามขวบ อลิซาเบธถึงกับเอ่ยปากถามพระพี่เลี้ยงว่า "เป็นไปได้อย่างไร เมื่อวานนี้เจ้ายังขานนามข้าว่าเจ้าหญิง แต่วันนี้ข้าเป็นเพียงเลดี้ อลิซาเบท" เมื่อเฮนรี่สมรสใหม่กับพระนางเจน ซีมัวร์ นั้นทำให้พระองค์ก็มิได้ใส่ใจกับอลิซาเบทอีกต่อไป ถึงขนาดที่พระพี่เลี้ยงต้องส่งหนังสือถึงเฮนรี่เพื่อขอให้จัดหาเสื้อผ้าใหม่ให้แก่อลิซาเบท เพราะเหตุว่าพระองค์เจริญพระชนมายุเกินกว่าที่จะสวมใส่เสื้อผ้าเก่านั้นได้ต่อไปอีกแล้ว
เมื่อพระนางเจน ซีมัวร์ สิ้นพระชนม์หลังจากที่ได้ให้กำเนิดแก่เจ้าชายเอ็ดเวิร์ด พี่น้องต่างมารดาทั้งสามก็ถูกนำมาเลี้ยงดูร่วมกัน แต่เพราะแมรี่นั้นอายุห่างจากน้องทั้งสองมาก อีกทั้งยังต่างศาสนา อลิซาเบทจึงใกล้ชิดกับเอ็ดเวิร์ดมากกว่า ทั้งสองทรงได้รับการศึกษาอย่างดีเลิศเช่นการทรงพระอักษรภาษาลาติน, กรีก, สเปน และฝรั่งเศส รวมทั้งประวัติศาสตร์, ปรัชญา และคณิตศาสตร์
แม้ว่าราชินีองค์ที่หกแห่งพระเจ้าเฮนรี่ที่แปด - ราชินีแคทเธอรีน พารร์ จะพยายามสร้างบรรยากาศให้เป็นเสมือนครอบครัวที่อบอุ่นเพียงใด แต่ในความสงบนั้น อลิซาเบธไม่ได้มีความสุขสักเท่าใด ในขณะที่แคทเธอรีนพยายามจะเชื่อมความสัมพันธ์ระหว่างพ่อลูกให้ดีขึ้น อลิซาเบธก็พยายามตัดรอนตอบโต้พระบิดาถึงขนาดว่าพระองค์ถูกสั่งให้ออกไปพ้นเขตวัง แคทเธอรีน ต้องเป็นผู้ไกล่เกลี่ยเป็นกาวใจให้สองพ่อลูกและขออนุญาตให้อลิซาเบธได้กลับเข้ามาอยู่ในวังตามเดิม ความสัมพันธ์ของเฮนรี่และอลิซาเบธเป็นดังราวคนแปลกหน้าสองคนมากกว่าที่จะเป็นพ่อลูกจวบจนพระเจ้าเฮนรี่ที่แปดได้สิ้นพระชนม์ในวันที่ 28 มกราคม ค.ศ. 1547 ในขณะที่อลิซาเบธมีพระชนมายุสิบสามชันษา และเอ็ดเวิร์ดได้กลายเป็นยุวกษัตริย์แห่งอังกฤษเมื่ออายุได้เก้าปี พระราชโอรสในพระเจ้าเฮนรีและสมเด็จพระราชินีเจน ซีมอร์ พระมเหสีองค์ที่ 3 ต่อมาเมื่อพระเจ้าเอ็ดเวิร์ดเสด็จสวรรคต เนื่องด้วยการเมืองและศาสนาในรัชสมัยของพระองค์และการผลักดันของผู้สำเร็จราชการ(จอห์น ดัดลีย์)ทำให้พระองค์ยกราชบัลลังก์ตกแก่เลดีเจน เกรย์(หลายเอกสารไม่นับเลดีเจน เกรย์เป็นราชินีนาถแห่งอังกฤษผู้เป็นโปรเตสแตนท์ เนื่องจากการขึ้นครองราชย์ที่ไม่ได้มาจากการสืบสันติวงศ์และระยะเวลาครองบัลลังก์เพียง 9 วัน) ซึ่งเท่ากับเป็นการตัดพระเชษฐภคินีต่างพระมารดาสองพระองค์ออกจากสิทธิในการสืบราชบัลลังก์อังกฤษ แต่ในที่สุดเจ้าหญิงแมรีก็ได้เสด็จขึ้นครองราชย์เป็นสมเด็จพระราชินีนาถแมรีที่ 1 (ทรงมีฉายาว่า Bloody Mary ราชินีแมรี่ ผู้กระหายเลือด) ผู้ทรงเป็นโรมันคาทอลิก ในรัชสมัยของราชินีนาถแมรีเจ้าหญิงเอลิซาเบธ(พระยศในขณะนั้น)ทรงถูกจำขังอยู่ปีหนึ่งในข้อสงสัยว่าทรงมีส่วนร่วมในการสนับสนุนฝ่ายก่อการโปรเตสแตนต์ในอังกฤษ
เมื่อพระองค์มีพระชนมายุ 16 พรรษา ลอร์ดทอมัส ซีมัวร์ ผู้บัญชาการสูงสุดแห่งกองทัพเรือได้วางแผนพยายามขออภิเษกสมรสด้วยเพื่อใช้พระองค์เป็นเครื่องมือหาทางล้มล้างรัฐบาล แต่ทรงหลบเลี่ยงได้อย่างนุ่มนวลและลอร์ดซีมัวร์ก็ได้ถูกประหารชีวิตในความผิดฐานกบฏ ในระหว่างรัชสมัยของสมเด็จพระราชินีนาถแมรีที่ 1 แห่งอังกฤษ (พ.ศ. 2096 - 2101) การแสดงตนเป็นโปรแตสแตนท์ของพระองค์ทำให้สมเด็จพระราชินีแมรี พระเชษฐภคินีซึ่งเป็นโรมันคาทอลิกรู้สึกหวั่นไหว พระนางอลิซาเบธจึงทรงถูกจองจำไว้ที่หอคอยแห่งลอนดอน หลังจากเสด็จสวรรคตของพระเชษฐภคินีสมเด็จพระราชินีนาถแมรี ในวันที่ 17 พฤศจิกายน ค.ศ.1558 เจ้าหญิงเอลิซาเบธ ทิวดอร์ ก็เสด็จขึ้นครองราชย์ พระองค์ทรงตั้งพระทัยที่จะปกครองโดยมีที่ปรึกษาราชการผู้มีคุณธรรม พระองค์ทรงไว้วางพระทัยในกลุ่มที่ปรึกษาที่ทรงไว้วางใจที่นำโดยวิลเลียม เซซิล บารอนแห่งเบอร์ลีย์ที่ 1 สิ่งแรกที่ทรงกระทำในฐานะพระราชินีนาถคือการสนับสนุนการก่อตั้งสถาบันโปรเตสแตนต์ในอังกฤษครั้งที่สอง ซึ่งมีพระองค์เองเป็น “ประมุขสูงสุด” (Supreme Governor) นโยบายทางศาสนาของพระองค์เป็นนโยบายที่ดำเนินตลอดมาในช่วงรัชสมัยการปกครอง และต่อมาวิวัฒนาการมาเป็น “นิกายแองกลิกัน” หรือ “คริสตจักรแห่งอังกฤษ”
พิธีราชินยาภิเษก
เมื่อเวลา 14.00 น. ของวันเสาร์ที่ 14 มกราคม ค.ศ. 1559 สมเด็จพระราชินีนาถเอลิซาเบธที่ 1 เสด็จออกจากหอคอยลอนดอนเพื่อผ่านกรุงลอนดอนไปยังพระราชวังเวสต์มินสเตอร์ซึ่งตลอดเส้นทางขบวนพยุหยาตราทางสถลมารคตกแต่งอย่างหรูหราและสมพระเกียรติที่สุด พระนางได้พบปะกับพสกนิกรชาวอังกฤษ จากนั้นจึงเสด็จพระราชดำเนินกลับ พิธีราชินยาภิเษกของสมเด็จพระราชินีนาถเกิดขึ้นในวันถัดไปคือวันอาทิตย์ที่ 15 มกราคม ค.ศ.1559 ณ มหาวิหารเวสต์มินสเตอร์ ซึ่งเป็นสถานที่ดั้งเดิมสำหรับพิธีบรมราชาภิเษกของกษัตริย์อังกฤษตั้งแต่รัชสมัยของพระเจ้าวิลเลียมที่ 1ในปี ค.ศ.1066 สมเด็จพระราชินีนาถเอลิซาเบธที่ 1 เสด็จออกจากหอคอยลอนดอน พระนางสวมฉลองพระองค์ด้วยเสื้อคลุมสีทองและเงินซึ่งเคยเป็นของสมเด็จพระราชินีนาถแมรี่ แต่เสื้อท่อนบนถูกทำขึ้นใหม่ พระนางเอลิซาเบธเสด็จพระราชดำเนินไปยังมหาวิหารเวสต์มินสเตอร์ พร้อมด้วย เสนาบดี คหบดี ขุนนางและชนชั้นสูงอื่นๆ ของราชสำนักแห่งอังกฤษ รวมทั้งสตรีผู้ดี  พระนางเสด็จพระราชดำเนินไปยังมุขฝั่งตะวันตกของมหาวิหารเวสต์มินสเตอร์ ทรงถูกเจิมด้วยน้ำมันศักดิ์สิทธ์จากกรุงเยรูซาเล็ม ทรงเข้าพิธีสาบานตนในฐานะกษัตริย์แห่งอังกฤษ จากนั้นพระนางเสด็จขึ้นไปประทับบนบัลลังก์นักบุญเอ็ดเวิร์ด จากนั้นบิชอปแห่งคาร์ไลส์จึงได้ทำการสวมพระมหามงกุฏบนพระเศียร  โดยปกติอาร์คบิชอปแห่งแคนเทอร์เบอรีจะประกอบพิธีนี้ แต่สันตะสำนักยังว่างอยู่ในขณะนั้น และอาร์คบิชอปแห่งยอร์กปฏิเสธที่จะประกอบพิธีนี้  พิธีบางส่วนเป็นภาษาละตินดั้งเดิมและบางส่วนเป็นภาษาอังกฤษ ถือเป็นพิธีบรมราชาภิเษกครั้งสุดท้ายในประวัติศาสตร์อังกฤษ ที่ใช้ภาษาละติน
เหตุการณ์ตลอดรัชสมัย
การขึ้นเสวยราชย์ของพระองค์เมื่อ พ.ศ. 2101 อันเนื่องมาจากการสวรรคตของพระราชินีแมรีที่ 1 ได้รับการแซ่ซ้องและยอมรับเป็นอย่างมากจากผู้คนที่หวังจะได้มีเสรีภาพทางศาสนามากขึ้นหลังจากที่ได้ถูกกดขี่มาโดยตลอดในรัชกาลก่อน ๆ ภายใต้การนำอย่างแข็งขันของวิลเลียม เซซิล บารอนแห่งเบอร์ลีย์ที่ 1 ซึ่งดำรงตำแหน่งรัฐมนตรีต่างประเทศ (ต่อมาเลื่อนเป็นลอร์ดเบอร์ลีย์) กฎหมายสนับสนุนคาทอลิกของพระนางแมรีที่ 1 ได้ถูกยกเลิกและนิกายเชิร์ชออฟอิงแลนด์ ก็ได้รับการสถาปนาขึ้น (ระหว่าง พ.ศ. 2102-2106) นอกจากนี้เซซิลยังได้ให้การสนับสนุนการปฏิรูปสกอตแลนด์ ซึ่งทำให้พระราชินีแมรีแห่งสกอตแลนด์กลับคืนบัลลังก์ได้อีกในปี พ.ศ. 2104 ยังผลให้เกิดความขัดแย้งกันขึ้นกับพวกลัทธิคาลวิน โดย"จอห์น นอกซ์" หนึ่งในผู้ก่อตั้งนิกายโปรแตสแตนท์ ซึ่งได้จับพระนางจองจำและบังคับให้สละราชบัลลังก์ในปี พ.ศ. 2110 ทำให้พระองค์ต้องหลบหนีไปประทับในอังกฤษแต่ก็ถูกจับกักบริเวณอีก ซึ่งต่อมาเหตุการณ์นี้ได้กลายเป็นจุดสนใจและเป็นศูนย์รวมชาวคาทอลิกที่รวมตัวกันต่อต้านนิกายโปรแตสแตนท์ ในปี พ.ศ. 2113 ได้มีการประกาศให้พวกคาทอลิกเลิกนับถือสมเด็จพระราชินีนาถอลิซาเบธเป็นราชินี ซึ่งรัฐบาลเริ่มแก้เผ็ดชาวคาทอลิกอังกฤษด้วยการจำกัดสิทธิบางอย่างและค่อย ๆ เพิ่มความเข้มข้นขึ้นถึงขั้นปราบปรามในช่วงปี พ.ศ. 2123-พ.ศ. 2133
แผนการล้มล้างสมเด็จพระราชินีนาถอลิซาเบธที่ 1 ถูกเปิดเผยบ่อยครั้งขึ้น และอีกครั้งหนึ่งโดยการสนับสนุนอย่างลับ ๆ ของพระนางแมรีใน พ.ศ. 2129 ที่เป็นผลให้พระนางทรงถูกประหารชีวิตในปีต่อมา นโยบายต่อต้านและเข้มงวดต่อผู้ถือนิกายโรมันคาทอลิกเพิ่มความรุนแรงขึ้น มีผลให้อังกฤษสนับสนุนฝ่ายกบฏชาวฮอลันดาที่ต่อต้านสเปน มีการ “แต่งตั้งโจรสลัด” อย่างเป็นงานเป็นการ ดังเช่น "จอห์น ฮอว์ลีน" และ "ฟรานซิส เดรก" เพื่อคอยดักปล้นทรัพย์สินของพวกสเปนในโลกใหม่ ปรากฏการณ์เหล่านี้ยั่วยุให้สเปนก่อสงครามรุกรานอังกฤษ ในปี พ.ศ. 2101 กองเรืออาร์มาดาอันยิ่งใหญ่ของสเปนได้บุกเข้ามาปิดช่องแคบอังกฤษ แต่ก็ถูกทำลายจากทั้งพายุที่มีชื่อว่า ลมโปรแตสแตนท์และการตีโต้กลับจากฝ่ายอังกฤษจนสูญเสียเรือเป็นจำนวนมากพ่ายแพ้อย่างบอบช้ำจนต้องถอยกลับสเปน
ตลอดรัชสมัยของสมเด็จพระราชินีนาถอลิซาเบธที่ 1 พระองค์ได้เพิ่มพันธมิตรและเสริมสร้างความแข็งแกร่งให้แก่นิกายโปรเตสแตนต์มากขึ้น และในขณะเดียวกันก็แบ่งแยกศัตรูฝ่ายคาทอลิกรุนแรงมากขึ้นด้วย พระนางแสร้งยอมให้เชื้อพระวงศ์ต่างประเทศหลายรายเจรจาขออภิเษกสมรสกับพระองค์ แต่พระองค์ก็มิได้จริงจังและมิได้ทรงกำหนดให้มีการสืบรัชทายาทไว้แต่อย่างใด และด้วยการสิ้นพระชนม์ของพระราชินีแมรีแห่งสกอตแลนด์ ทำให้พระนางได้ทรงทราบด้วยความพอพระทัยว่าองค์รัชทายาท คือพระเจ้าเจมส์ที่ 1 เป็นโปรแตสแตนท์ พระองค์ได้มีสัมพันธ์ลึกซึ้งกับขุนนางสำคัญคือ "โรเบิร์ต ดัดเลย์" เอิร์ลแห่งลีเซสเตอร์ และต่อมากับ"โรเบิร์ต เดอเวโรซ์ เอิร์ล"แห่งเอสเซกซ์ จนกระทั่งเดอเวโรซ์ถูกประหารชีวิตด้วยข้อหากบฏในปี พ.ศ. 2144 ในด้านการปกครองพระราชินีนาถเอลิซาเบธทรงดำเนินนโยบายที่เป็นสายกลางมากกว่าพระราชบิดา พระอนุชา และ พระเชษฐภคินี คำขวัญที่ทรงถืออยู่คำหนึ่งคือ “video et taceo” (ข้าพเจ้ารู้แต่ข้าพเจ้าไม่พูด) นโยบายดังกล่าวสร้างความอึดอัดใจให้แก่บรรดาราชองคมนตรี แต่ก็เป็นนโยบายที่ทำให้ทรงรอดจากการสร้างความสัมพันธ์ทางการเมืองและทางการมีคู่ในทางที่ไม่ถูกไม่ควรมาหลายครั้ง แม้ว่าจะทรงดำเนินนโยบายการต่างประเทศอย่างระมัดระวัง และทรงสนับสนุนการสงครามในเนเธอร์แลนด์, ฝรั่งเศส และ ไอร์แลนด์อย่างครึ่ง ๆ กลาง ๆ แต่ชัยชนะที่ทรงมีต่อกองเรืออาร์มาดาของสเปนในปี พ.ศ. 2131 ก็ทำให้ทรงมีชื่อว่าทรงมีส่วนเกี่ยวข้องกับชัยชนะอันสำคัญที่ถือกันว่าเป็นชัยชนะอันยิ่งใหญ่ที่สุดในประวัติศาสตร์สหราชอาณาจักร ภายใน 20 ปีหลังจากการเสด็จสวรรคต พระองค์ก็ทรงได้ชื่อว่าเป็นพระมหากษัตรีย์ยุคทองของอังกฤษ
ยุคสมัยของพระราชินีอลิซาเบธ ได้รับการเรียกว่า “สมัยอลิซาเบธ” หรือยุคทอง เนื่องจากเป็นยุคที่อังกฤษขยายแสนยานุภาพไปทั่วโลก ในยุคสมัยนี้ ได้มีชาวอังกฤษผู้โด่งดังในสาขาวิชาต่าง ๆ มากมาย เช่น กวีชื่อก้องโลก วิลเลียม เชกสเปียร์ "คริสโตเฟอร์ มาโลว์" และ "จอห์น เบ็นสัน" ก็ได้มีเริ่มมีชื่อเสียงในยุคนี้ ฟรานซิส เดรก ได้เป็นชาวอังกฤษคนแรกที่เป็นนักเดินเรือสำรวจรอบโลก "ฟรานซิส เบคอน" ได้เสนอความคิดทางปรัญชาและทางการเมือง "เซอร์ วอลเตอร์ ราเลย์" และ "เซอร์ ฮัมเฟรย์ กิลเบิร์ต" ได้สร้างอาณานิคมของอังกฤษในทวีปอเมริกาเหนือ
การแผ่อำนาจในระดับนานาชาติ
นโยบายด้านการงบประมาณของพระองค์สร้างความไม่พอใจเป็นอย่างแก่ประชาชน มีการขึ้นอัตราภาษีเพื่อระดมเงินให้เพียงพอกับการทำสงครามในต่างประเทศ การเกิดความอดอยากข้าวยากหมากแพงในช่วงประมาณ พ.ศ. 2135-40 ซึ่งทำให้เศรษฐกิจตกต่ำและเกิดความไม่สงบในสังคม รัฐบาลจึงพยายามแก้ด้วยการออก “กฎหมายคนจน” (Poor Law) เมื่อ พ.ศ. 2140 โดยเรียกเก็บภาษีเพิ่มจากท้องถิ่นไปอุดหนุนคนยากไร้ การอวดอำนาจทางทะเลของอังกฤษก่อให้เกิดการเดินทางท่องทะเลเพื่อค้นหาอาณานิคมใหม่ เซอร์ฟรานซิส เดรกเดินทางโดยเรือรอบโลกสำเร็จเป็นครั้งแรก เซอร์ วอลเตอร์ ราเลย์เดินทางสำรวจพบชายฝั่งอเมริกาเหนือและเดินทางไปมาอีกหลายครั้งระหว่าง พ.ศ. 2125-32 แต่อาณานิคมที่แท้จริงเพียงแห่งเดียวของอังกฤษในสมัยของพระองค์คือ “ไอร์แลนด์” ซึ่งเป็นที่ซึ่งชาวอังกฤษเข้าไปหาผลประโยชน์ด้วยการเอารัดเอาเปรียบคนพื้นถิ่นชาวไอร์แลนด์อย่างไม่เคยปรากฏมาก่อน เป็นเหตุให้การก่อกบฏที่รุนแรงภายใต้การนำของฮิวจ์ โอนีล เอิร์ลแห่งไทโรน เมื่อ พ.ศ. 2140
ราชินีอลิซาเบธมีพระอารมณ์ร้อน และบางครั้งทรงเป็นผู้นำที่ไม่เด็ดขาด บ่อยครั้งที่เหล่าที่ปรึกษาส่วนพระองค์ต้องช่วยพระองค์จากศัตรูทางการเมืองและเหล่าข้าศึก อย่างไรก็ดี พระองค์ทรงมีความสุนทรีย์ทางบทกวีเป็นอย่างมาก ดังเช่น พระเจ้าเฮนรีที่ 8 พระบิดาของพระองค์ พระองค์ทรงเขียนวรรณกรรมไว้หลายเรื่อง และพระองค์ยังทรงตั้ง Royal Charters คือ หน่วยงานหลวงมาดูแลกิจการของอังกฤษหลายแห่ง วิทยาลัยทรินิตี้ ณ กรุงดับบลิน (Trinity College, Dublin) ในปี พ.ศ. 2135 (ค.ศ. 1592) และบริษัทอินเดียตะวันออกของอังกฤษ ในปี พ.ศ. 2143 (ค.ศ. 1600)
เวอร์จิเนีย หนึ่งในอาณานิคมอเมริกาเหนือของอังกฤษ ซึ่งปัจจุบันคือรัฐหนึ่งของสหรัฐ ถูกตั้งชื่อขึ้นตามสมญานามของราชินีอลิซาเบธที่ 1 ราชินีผู้ทรงพรหมจรรย์
สวรรคต
สมเด็จพระราชินีนาถเอลิซาเบธที่ 1 เสด็จสวรรคต ณ พระราชวังริชมอนด์ ราชอาณาจักรอังกฤษ เมื่อวันที่ 24 มีนาคม ค.ศ.1603 ด้วยพระชนมายุ 69 พรรษา ทรงครองราชสมบัติ 44 ปีเศษ จากการสวรรคตของสมเด็จพระราชินีนาถอลิซาเบธที่ 1 ราชวงศ์ทิวดอร์ก็สิ้นสุดลงไปด้วย การสืบต่อราชบัลลังก์โดย พระเจ้าเจมส์ที่ 1 แห่งราชวงศ์สจวตเป็นไปด้วยความเรียบร้อย ภายหลังการสวรรคตของพระนาง ขุนนางได้ถอดพระธำมรงค์ออกจางนิ้วของพระนาง แล้วควบม้าชึ้นไปทางทิศเหนือของอังกฤษราว 60 ชั่วโมง ไปยังเอดินบะระเพื่อไปอัญเชิญกษัตริย์เจมส์แห่งสกอตแลนด์ มาเป็นพระมหากษัตริย์อังกฤษและไอร์แลนด์ การครองราชย์ที่ยาวนานของพระองค์ตรงกับช่วงที่อังกฤษเริ่มมีแสนยานุภาพทางทะเลของโลกและช่วงที่เรียกว่าเป็น "ยุคฟื้นฟูศิลปะของอังกฤษ" (English Renaissance) การเป็นตำนาน "พระราชินีพรหมจรรย์" ของพระองค์ที่พระองค์เองก็มีส่วนสนับสนุนให้เรียกพร้อมกับกวีและนักแต่งบทละครในราชสำนักเพื่อให้คนทั่วไปที่รู้จักไปในทางนั้น กลายเป็นสิ่งบดบังบทบาทของพระองค์ในฐานะเป็นผู้สร้างสำนึกแห่งความเป็นชาติของอังกฤษไปสิ้น และสาเหตุการสวรรคตของสมเด็จพระราชินีนาถเอลิซาเบธที่ 1 เนื่องจากอาจจะการที่ใช้สารตะกั่วทาพระพักตร์จึงทำให้เกิดความเสียหายผิวหนังและระบบร่างกายและส่งผลกระทบอวัยวะต่างๆ
ภาพยนตร์
ดูบทความหลัก อลิซาเบธ ราชินีบัลลังก์เลือด สมเด็จพระราชินีนาถอลิซาเบธที่ 1 ถูกกล่าวถึงในวรรณกรรมประเภทภาพยนตร์ หลายต่อหลายเรื่อง ที่โด่งดังที่สุด คือ ในเรื่อง Elizabeth ในชื่อภาษาไทยว่า "อลิซาเบธ ราชินีบัลลังก์เลือด" ในปี พ.ศ. 2541 (ค.ศ. 1998) (มีภาคต่อคือ Elizabeth : The Golden Age ในปี พ.ศ. 2551 (ค.ศ. 2008) เป็นชีวประวัติของพระองค์ตั้งแต่ก่อนขึ้นเสวยราชย์จนถึงจุดพลิกผันในชีวิต นำแสดงโดย เคต แบลนเชตต์ ซึ่งภาพยนตร์เรื่องนี้ได้รับการกล่าวขานอย่างมาก และได้ถูกเสนอชื่อชิงรางวัลออสการ์ในปีนั้นถึง 7 รางวัล รวมทั้งรางวัลบทภาพยนตร์ยอดเยี่ยม ดารานำหญิงยอดเยี่ยม และภาพยนตร์ยอดเยี่ยม และอีกเรื่อง คือ Shakespeare in Love ซึ่งฉายในปีเดียวกันนี้ เป็นเรื่องราวในรัชสมัยของพระองค์ โดยกล่าวถึงเรื่องราวความรักของวิลเลี่ยม เชคสเปียร์ และความรุ่งเรืองของศิลปะละครเวทีภายใต้การอุปถัมภ์ของพระองค์ ซึ่งนักแสดงที่รับบทสมเด็จพระนาง เจ้าอลิซาเบธที่ 1 คือ จูดี้ เดนช์ ซึ่งได้รับรางวัลออสการ์ดาราประกอบหญิงในปีนั้นด้วย ทั้ง ๆ ที่ บทของพระองค์ปรากฏตัวในเรื่องเพียง 2 ครั้งเท่านั้นเอง อีกทั้งภาพยนตร์เรื่องนี้ยังได้รางวัลออสการ์ภาพยนตร์ยอดเยี่ยมด้วย เท่ากับว่าในปี พ.ศ. 2541 (ประกาศผลในปี พ.ศ. 2542 (ค.ศ. 1999)) นั้น มีดาราหญิงที่ถูกเสนอชื่อชิงรางวัลออสการ์ในบทของสมเด็จพระนางเจ้าอลิซาเบธที่ 1 พร้อมกันถึง 2 คน
โมโตอี ฤดูกาล 2021
รายชื่อและนักแข่ง
ทุกทีมในโมโตอีจะใช้รถแข่งคันเดียวกัน คือ Energica Ego Corsa
สนามแข่ง
ในฤดูกาล ค.ศ.2021 / พ.ศ.2564 มีการแข่งขันทั้งหมด 6 สนาม ได้แก่
สเปเชียล ฟอร์ซ (เกมออนไลน์)
สเปเชียล ฟอร์ซ (Special Force ; SF) เป็นเกมออนไลน์แนวแอคชั่นมุมมองบุคคลที่ 1 หรือ First Person Shooting (FPS) สเปเชียล ฟอร์ซ ถือว่าเป็นเกมออนไลน์ FPS เกมแรกที่มีการนำเข้ามาให้บริการในประเทศไทย และยังเปิดให้บริการอยู่จนถึงปัจจุบัน
25 ส.ค. 2549 เกม Special Force ได้ฤกษ์เปิดให้บริการแบบ CBT หรือ Close Beta Test ซึ่งปัญหาส่วนใหญ่ได้รับการแก้ไข แต่ก็ยังมีปัญหา Lag หรือกระตุกอยู่
6 ก.ย. 2549 เกม Speical Force ได้ฤกษ์เปิดให้บริการแบบ OBT หรือ Open Beta Test (ยังไม่มีการเปิดให้เติมเงิน ในยุคนั้น) และเกมก็ประสบความสำเร็จอย่างท่วมท้น และครองอันดับเกมที่มีคนเล่นมากที่สุด มากกว่า 100 สัปดาห์
นับตั้งแต่ปี 2549 จนถึง ปี 2562 เกม Special Force เปิดให้บริการมาอย่างยาวนานถึง 13 ปี ถือเป็นสถิติเกม FPS ที่เปิดมายาวนานที่สุดในประเทศไทย
จุดเด่นของเกมสเปเชียรฟอร์ซ คือเกม FPS ที่มีการนำเอาหน่วยรบพิเศษที่มีชื่อเสียงของโลกในยุคปัจจุบันมารวมกัน โดยมีทีมที่ปรึกษาทางทหารทีมเดียวกันกับภาพยนตร์เรื่อง “แทกึกกี เลือดเนื้อเพื่อฝันวันสิ้นสงคราม” จึงทำให้การต่อสู้และเนื้อหาภายในเกมออกมาอย่างสมจริงที่สุด
ในเกมนี้ผู้เล่นสามารถเลือกใช้ไอเทม, อาวุธ และตัวละครซึ่งอยู่ในหน่วยรบต่างๆ เช่น หน่วย KSF, SAS,SRG, Force Reccon ได้ด้วยตัวเอง
ผู้เล่นสามารถพบกับประสบการณ์การเล่นเกมที่ตื่นเต้นและเสมือนจริงจาก อนิเมะชั่นตัวละครโดยการใช้เทคนิค motion Capture, ความรู้สึกตื่นเต้นต่อฉากการสู้รบในเกมซึ่งมีจุดเด่นกว่า 10 อย่าง ได้แก่ การเคลื่อนไหวของมุมมองเนื่องจากการถีบกลับของปืน, ความเร็วในการถีบกลับ, ทิศทางในการถีบกลับ เป็นต้น
ระบบการเล่น
ตัวอย่างภารกิจ
รถไฟใต้ดินกว่างโจว สาย 5
รถไฟใต้ดินกว่างโจว สาย 5 หรือ สายฮวนชิลู  ระยะทาง 31.9 กิโลเมตร สีประจำเส้นทางคือ สีแดง เปิดให้บริการครั้งแรกวันที่ 28 ธันวาคม ค.ศ. 2009 วิ่งจากสถานีเจียวกูไปยังสถานีเวนชอง
การช่วยชีวิตขั้นสูง
การช่วยชีวิตขั้นสูง (Advanced Life Support, ย่อ: ALS) เป็นกลุ่มโพรโทคอลและทักษะช่วยชีวิตที่ต่อยอดจากการช่วยชีวิตขั้นพื้นฐานเพื่อส่งเสริมระบบไหลเวียนมากขึ้นและให้ทางเดินอากาศหายใจที่เปิดโล่งและการหายใจที่เพียงพอ
เด็กเกินดอร์ฟ
ปรากฎหลักฐานการตั้งถิ่นฐานในลุ่มแม่น้ำดานูบตั้งแต่ 8,000 ปีก่อน ชื่อเด็กเกินดอร์ฟปรากฎครั้งแรกในเอกสารปี ค.ศ. 868 และได้รับการเอ่ยถึงในฐานะเมืองเล็ก ๆ ในปี ค.ศ. 1212
มอริส มาแตร์แล็งก์
มอริส ปอลีดอร์ มารี แบร์นาร์ มาแตร์แล็งก์ (Maurice Polydore Marie Bernard Maeterlinck; 29 สิงหาคม ค.ศ. 1862 - 6 พฤษภาคม ค.ศ. 1949) เป็นนักเขียนบทละคร, นักเขียนความเรียง และกวีชาวเบลเยียมคนสำคัญซึ่งเขียนงานเป็นภาษาฝรั่งเศส มาแตร์แล็งก์ได้รับรางวัลโนเบลสาขาวรรณกรรมใน ค.ศ. 1911 หัวข้อหลักที่เขียนเกี่ยวกับความตายและความหมายของชีวิต งานเขียนบทละครเป็นสิ่งสำคัญที่มีอิทธิพลต่อขบวนการสัญลักษณ์นิยม
แหล่งข้อมูลอื่น
1862 1949
ฮารูนะ อีกูโบะ
ฮารูนะ อีกูโบะ (เกิดวันที่ 7 พฤศจิกายน พ.ศ. 2537) เป็นนักร้อง นักแสดงและนางแบบชาวญี่ปุ่น เธอเป็นอดีตสมาชิกรุ่นที่ 10 ของมอร์นิงมูซูเมะ
ประวัติการทำงาน
ในปี พ.ศ. 2550 อีกูโบะได้เข้ามาทำงานในด้านทาเลนต์ในสังกัด "ฮาร์ทสเอเจนท์" (Hearts Agent) จนกระทั่งได้ออกจากสังกัดในช่วงต้นปี พ.ศ. 2552
วันที่ 29 กันยายน พ.ศ. 2554 อีกูโบะได้เข้าร่วมโครงการ "มอร์นิงมูซูเมะ จูคิเมมเบอร์ เก็งคิจิรุชิออดิชัน" (モーニング娘. 10期メンバー『元気印』オーディション) และเธอได้ชนะการคัดเลือกและได้เข้าร่วมมอร์นิงมูซูเมะในฐานะสมาชิกรุ่นที่ 10 พร้อมกับอายูมิ อิชิดะ, มาซากิ ซาโต และอดีตสมาชิกเฮลโล! โปรเค็งชูเซย์ฮารูกะ คูโด ต่อมาในวันที่ 30 กันยายนปีเดียวกัน สมาชิกรุ่นที่ 10 ได้เปิดตัวอย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อะกิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ"
ในปี พ.ศ. 2556 เรนะ ทานากะได้สำเร็จการศึกษาจากมอร์นิงมูซูเมะ ทานากะได้แต่งตั้งตำแหน่งรองหัวหน้าให้กับอีกูโบะและมิซูกิ ฟูกูมูระ ในช่วงที่ซายูมิ มิจิชิเงะเป็นหัวหน้า จนกระทั่งในปี พ.ศ. 2557 ฟูกูมูระได้ดำรงตำแหน่งหัวหน้าต่อจากมิจิชิเงะ เอรินะ อิกูตะได้ดำรงตำแหน่งรองหัวหน้าร่วมกับอีกูโบะ
วันที่ 17 สิงหาคม พ.ศ. 2561 อีกูโบะได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ แต่เธอจะทำงานในวงการบันเทิงต่อไปหลังจากที่สำเร็จการศึกษาแล้ว
วันที่ 16 ธันวาคม เธอได้สำเร็จการศึกษาในคอนเสิร์ตที่นิปปงบูโดกัน และวันที่ 31 ธันวาคม อายูมิ อิชิดะได้รับดำรงตำแหน่งเป็นรองหัวหน้าร่วมกับอิกูตะจนถึงปัจจุบัน
อ้างอิง
1994
โนเบล
โนเบล อาจหมายถึง
เนื้องอกชนิดเซลล์กลมสีน้ำเงินขนาดเล็ก
ตัวอย่าง
Tumors that belong to this group are:
ไทรไจเรตรอมบิโคซิโดเดคาฮีดรอน
ไทรไจเรตรอมบิโคซิโดเดคาฮีดรอน (trigyrate rhombicosidodecahedron) เป็นทรงหลายหน้า (polyhedron) ที่เกิดจากการนำรอมบิโคซิโดเดคาฮีดรอน (rhombicosidodecahedron) มาหมุนส่วนที่เป็นคิวโพลาห้าเหลี่ยม (pentagonal cupola: J5) สามส่วนที่ไม่อยู่ติดกันหรืออยู่ตรงข้ามกันไป 36 องศา (ส่วนหน้าสุด ซ้ายล่าง และหลังบนในรูป) รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 30 หน้า และหน้ารูปห้าเหลี่ยมปรกติ 12 หน้า รวม 62 หน้า มี 60 จุดยอด 120 ขอบ และเป็นทรงตันจอห์นสันหมายเลข 75 (Johnson solid: J75)
เส้นเมริเดียนที่ 176
เส้นเมริเดียนที่ 176 อาจหมายถึง:
วูเธอริงไฮส์ (เพลง)
"วูเธอริงไฮส์" (Wuthering Heights) เป็นเพลงของเคต บุช เป็นซิงเกิลเปิดตัวของเธอ ที่อยู่ในอัลบั้มเปิดตัวในปี ค.ศ. 1978 ชื่อชุด The Kick Inside และได้ทำการบันทึกเสียงและร้องใหม่ บรรจุอยู่ในอัลบั้มในปี ค.ศ. 1986 ชุดรวมเพลงที่ชื่อ The Whole Story หน้าบีของซิงเกิลนี้ในปี 1978 คือเพลงที่ชื่อ "Kite"
ซิงเกิลนี้ติดอันดับ 1 บนชาร์ตสหราชอาณาจักร เพลงนี้ติดอยู่ในอันดับ 32 ของ 100 ซิงเกิลตลอดกาลของนิตยสารคิว ลงคะแนนโดยผู้อ่านนิตยสาร
รถไฟใต้ดินกว่างโจว สาย 8
รถไฟใต้ดินกว่างโจว สาย 8 หรือ สายพาโจว  เป็นเส้นทางรถไฟฟ้าตะวันออก-ตะวันตก วิ่งจากสถานีเฟ็งฮวงซินคัน ไปยังสถานีวันเช็งเว ระยะทาง 14.8 กิโลเมตร จำนวน 13 สถานี โดยเส้นทางทั้งหมด เป็นทางใต้ดิน สีประจำเส้นทางคือ <span style="color: #">teal
การประกวดเพลงยูโรวิชันปี 1968
การประกวดเพลงยูโรวิชันปี 1968 เป็นการประกวดร้องเพลงโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ La, la, la ขับร้องโดย Massiel ตัวแทนจากสเปน
การออกอากาศ
บีบีซี เป็นแม่ข่ายในการออกอากาศ และเป็นครั้งแรกที่ออกอากาศในระบบภาพสี โดยออกอากาศไปยังประเทศดังต่อไปนี้